**รายงานการประชุมสภาองค์การบริหารส่วนตำบลบุพราหมณ์**

**สมัยวิสามัญ สมัยที่ ๒ ครั้งที่ ๒ ประจำปี พ.ศ. ๒๕๖๒**

**วันอังคารที่ ๑ ตุลาคม พ.ศ. ๒๕๖๒ เวลา ๐๙.๓๐ น.**

**ณ ห้องประชุมองค์การบริหารส่วนตำบลบุพราหมณ์**

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*

**ผู้มาประชุม**

|  |  |  |  |  |
| --- | --- | --- | --- | --- |
| **ลำดับที่** | **ชื่อ – สกุล** | **ตำแหน่ง** | **ลายมือชื่อ** | **หมายเหตุ** |
| ๑ | นายฉลอง แย้มจันทึก | ประธานสภาฯ | *ฉลอง แย้มจันทึก* |  |
| ๒ | นายมนต์ชัย ประชุมชน | รองประธานสภาฯ | *มนต์ชัย ประชุมชน* |  |
| ๓ | นายเสนอ เจริญราษฎร์ | สมาชิกหมู่ที่ ๑ | *เสนอ เจริญราษฎร์* |  |
| ๔ | นางสาวยุพิน มาลัย | สมาชิกหมู่ที่ ๒ | *ยุพิน มาลัย* |  |
| ๕ | นายสงกรานต์ ป้องหอม | สมาชิกหมู่ที่ ๓ | *สงกรานต์ ป้องหอม* |  |
| ๖ | นายโสริยา สิงห์เคน | สมาชิกหมู่ที่ ๓ | *โสริยา สิงห์เคน* |  |
| ๗ | นายประโยชน์ ช่างไม้ | สมาชิกหมู่ที่ ๔ | *ประโยชน์ ช่างไม้* |  |
| ๘ | นายดาว ช่อทองสุวรรณ์ | สมาชิกหมู่ที่ ๖ | *ดาว ช่อทองสุวรรณ์* |  |
| ๙ | นายสุวัฒน์ กองธรรม | สมาชิกหมู่ที่ ๖ | *สุวัฒน์ กองธรรม* |  |
| ๑๐ | นางสมหมาย พิมรัตน์ | สมาชิกหมู่ที่ ๗ | *สมหมาย พิมรัตน์* |  |
| ๑๑ | นายธนวัฒน์ บุตรดีวงษ์ | สมาชิกหมู่ที่ ๗ | *ธนวัฒน์ บุตรดีวงษ์* |  |
| ๑๒ | นายมานพ นาทสูงเนิน | สมาชิกหมู่ที่ ๙ | *มานพ นาทสูงเนิน* |  |
| ๑๓ | นายสุนทร ปั้งจันอัด | สมาชิกหมู่ที่ ๙ | *สุนทร ปั้งจันอัด* |  |
| ๑๔ | นายสวงค์ ฉิมกิ่ง | สมาชิกหมู่ที่ ๑๐ | *สวงค์ ฉิมกิ่ง* |  |
| ๑๕ | นายธนนท์ ทานกิ่ง | สมาชิกหมู่ที่ ๑๐ | *ธนนท์ ทานกิ่ง* |  |
| ๑๖ | ส.ต.ท.เดชา วรรณมร | เลขานุการสภาฯ | *เดชา วรรณมร* |  |

**ผู้ลาประชุม**

|  |  |  |  |
| --- | --- | --- | --- |
| **ลำดับที่** | **ชื่อ – สกุล** | **ตำแหน่ง** | **หมายเหตุ** |
| ๑ | นายสมจิตร์ กัลป์ลา | สมาชิกหมู่ที่ ๒ | ลา |
| ๒ | นายสมครบ สุมะหิงพันธ์ | สมาชิกหมู่ที่ ๕ | ลา |
| ๓ |  นายจารุวัฒน์ ลักษณะพรมราช | สมาชิกหมู่ที่ ๕ | ลา |
| ๔ | นายกฤติ อาบพรมราช | สมาชิกหมู่ที่ ๘ | ลา |

**ผู้เข้าร่วมประชุม**

|  |  |  |  |  |
| --- | --- | --- | --- | --- |
| **ลำดับที่** | **ชื่อ – สกุล** | **ตำแหน่ง** | **ลายมือชื่อ** | **หมายเหตุ** |
| ๑ | นางสาวปวีณา ขอมีกลาง | เลขาฯนายก อบต. | *ปวีณา ขอมีกลาง* |  |
| ๒ |  น.ส.ชินนาฎ กาญจนธนากุล | หัวหน้าสำนักปลัดฯ |  *ชินนาฎ กาญจนธนากุล* |  |
| ๓ |  นายรณชัย แก้วอุดม | นักวิเคราะห์ฯ |  *รณชัย แก้วอุดม* |  |
| ๔ |  นายไชยันต์ ลาวัลย์ | นักทรัพยากรบุคคล |  *ไชยันต์ ลาวัลย์* |  |
| ๕ |  นางทิวาพร ธนาคุณ | จพง.ธุรการ |  *ทิวาพร ธนาคุณ* |  |
| ๖ |  น.ส.วิลาวัลย์ พรมภักดี | ผช.จพง.ธุรการ |  *วิลาวัลย์ พรมภักดี* |  |
| ๗ | นายสุกฤษฏิ์กานต์ พราหมณ์ตะขบ | ช่างโยธา |  *สุกฤษฏิ์กานต์ พราหมณ์ตะขบ* |  |
| ๘ |  นายบัญหยัด พาทอน | ผอ.กองช่าง |  *บัญหยัด พาทอน* |  |
| ๙ |  น.ส.ธัญญากร หลิตากิจ | ผช.จพง.ธุรการ |  *ธัญญากร หลิตากิจ* |  |
| ๑๐ |  น.ส.สกุลรัตน์ รุ่งเพชรเจริญ | ผช.จพง.พัสดุ |  *สกุลรัตน์ รุ่งเพชรเจริญ* |  |
| ๑๑ |  น.ส.วนัญญา สุดดี | จพง.จัดเก็บรายได้ |  *วนัญญา สุดดี* |  |
| ๑๒ |  น.ส.ณัชชา ปลั่งประมูล | จพง.การเงินและบัญชี |  *ณัชชา ปลั่งประมูล* |  |
| ๑๓ | น.ส.จารุวรรณ์ หลิตากิจ | ผอ.กองคลัง | *จารุวรรณ์ หลิตากิจ* |  |
| ๑๔ |  น.ส.อุไรรัตน์ ขีดกลาง | จพง.การเงินและบัญชี |  *อุไรรัตน์ ขีดกลาง* |  |
| ๑๕ |  นายองอาจ พรมภักดี | พนง.ขับเครื่องจักรกลขนาดเบา |  *องอาจ พรมภักดี* |  |
| ๑๖ |  นายอาณัติ เผ่าทหาร | นิติกร |  *อาณัติ เผ่าทหาร* |  |
| ๑๗ | ว่าที่ ร.ต.ธงชัย จักรกระโทก | จพง.ป้องกันฯ |  *ธงชัย จักรกระโทก* |  |

**เริ่มประชุมเวลา** เวลา ๐๙.๓๐ น.

ประธานสภาฯ เมื่อสมาชิกสภาฯมาครบองค์ประชุมแล้ว ผมขอเปิดการประชุมสภาองค์การบริหารส่วนตำบลบุพราหมณ์ สมัยวิสามัญ สมัยที่ ๒ ครั้งที่ ๒ ประจำปี พ.ศ. ๒๕๖๒ ตามระเบียบวาระการประชุมดังนี้

**ระเบียบวาระที่ ๑ เรื่องที่ประธานจะแจ้งต่อที่ประชุม**

ประธานสภาฯ - เรื่องนายสมจิตร์ กัลลา สมาชิกสภาองค์การบริหารส่วนตำบลบุพราหมณ์ หมู่ที่ ๒ นายสมครบ สุมะหิงพันธ์ สมาชิกสภาองค์การบริหารส่วนตำบลบุพราหมณ์ หมู่ที่ ๕ นายจารุวัฒน์ ลักษณะพรมราช สมาชิกสภาองค์การบริหารส่วนตำบลบุพราหมณ์ หมู่ที่ ๕ และนายกฤติ อาบพรมราช สมาชิกสภาองค์การบริหารส่วนตำบลบุพราหมณ์ หมู่ที่๘ ขอลาการประชุมเนื่องจากติดธุระ

 - เรื่อง วันนี้ผมรู้สึกเสียดายที่เจ้าหน้าที่ของ อบต.เราจะย้ายกลับภูมิลำเนาแต่ก็ยินดี ที่ ว่าที่ ร.ต.ธงชัย จักรกระโทก ตำแหน่ง เจ้าพนักป้องกันและบรรเทาสาธารณภัยชำนาญงาน ที่จะได้ย้ายกลับบ้านที่จังหวัดขอนแก่น ในวันที่ ๒ ตุลาคม ๒๕๖๒ นี้ ผมในนามตัวแทนสภาแห่งนี้ต้องขอขอบคุณที่ท่านได้มาช่วยทำงานให้กับชาวตำบลบุพราหมณ์ด้วยดีเสมอมา ขอเชิญท่านกล่าวอะไรกับสภาฯครับ

ว่าที่ ร.ต.ธงชัย จักรกระโทก เรียนท่านประธานสภา ท่านรองนายก อบต. ท่านสมาชิกสภา อบต. และผู้เข้าร่วมประชุมทุกท่าน ผมว่าที่ ร.ต.ธงชัย จักรกระโทก ตำแหน่ง เจ้าพนักป้องกันและบรรเทาสาธารณภัยชำนาญงาน ได้มาดำรงตำแหน่งที่นี่ตั้งแต่วันที่ ๑๓ กันยายน ๒๕๕๖ – วันที่ ๑ ตุลาคม ๒๕๖๒ รวมเป็นเวลา ๖ ปี ๑๗ วัน ก็ได้รับการช่วยเหลือแนะนำในการทำงานจากทุกท่านด้วยดีเสมอมา แต่ถ้ามีสิ่งหนึ่งสิ่งใดที่มีการล่วงเกินกระทบกระทั่งทั้งต่อหน้าละลับหลังผมต้องขออภัยไว้ ณ.ที่นี้ด้วยนะครับ ผมจะย้ายไปอยู่ที่ เทศบาลตำบลพระบุ อำเภอพระยืน จังหวัดขอนแก่น ถ้าท่านใดไม่ติดภารกิจใดขอเชิญร่วมเดินทางไปส่งผมได้นะครับ ผมจะเดินทางวันที่ ๔ ตุลาคม ๒๕๖๒ รถออกเวลาประมาณ ๐๗.๐๐ น. หน้าอบต.บุพราหมณ์ และหากท่านใดผ่านไปก็แวะหากันได้นะครับ

มติที่ประชุม รับทราบ

**ระเบียบวาระที่ ๒ เรื่องรับรองรายงานการประชุม**

ประธานสภาฯ ตามรายงานการประชุมสภาองค์การบริหารส่วนตำบลบุพราหมณ์ สมัยวิสามัญ สมัยที่ ๒ ครั้งที่ ๑ ประจำปี ๒๕๖๒ เมื่อวันที่ ๑๘ กันยายน ๒๕๖๒ (รายละเอียดตามเอกสารที่แจก) ขอให้สมาชิกทุกท่านได้ตรวจสอบและขอมติ

มติที่ประชุม สมาชิกสภาฯมีมติรับรองเป็นเอกฉันท์

**ระเบียบวาระที่ ๓ เรื่องกระทู้ถาม**

 **ไม่มี**

**ระเบียบวาระที่ ๔ เรื่องที่คณะกรรมการที่สภาท้องถิ่นตั้งขึ้นพิจารณาแล้วเสร็จ**

 **ไม่มี**

**ระเบียบวาระที่ ๕ เรื่องที่เสนอใหม่**

 **๕.๑** กองช่างเสนอขอให้พิจารณาอนุมัติโอนเงินงบประมาณรายจ่ายหมวดค่าครุภัณฑ์ที่ดินและสิ่งก่อสร้างไปตั้งจ่ายเป็นรายการใหม่

เลขานุการสภาฯ ตามระเบียบกระทรวงมหาดไทย ว่าด้วยวิธีการงบประมาณขององค์กรปกครองส่วนท้องถิ่น พ.ศ.254๑ และแก้ไขเพิ่มเติมฉบับที่ 2และ ๓ พ.ศ.254๘ หมวด ๔ การโอนและแก้ไขเปลี่ยนแปลงงบประมาณ ข้อ ๒๗ การโอนเงินงบประมาณรายจ่ายในหมวดค่าครุภัณฑ์ที่ดินและสิ่งก่อสร้าง ที่ทำให้ลักษณะ ปริมาณ คุณภาพ หรือโอนไปตั้งเป็นรายการใหม่ ให้เป็นอำนาจอนุมัติของสภาท้องถิ่น

มติที่ประชุม รับทราบ

ประธานสภาฯ ขอเชิญเลขานุการนายก อบต.ฯ เสนอต่อที่ประชุมครับ

เลขานุการนายก อบต. เรียนประธานสภาฯ สมาชิกสภาฯ ทุกท่าน ดิฉัน น.ส.ปวีณา ขอมีกลาง เลขานุการนายก อบต.ซึ่งในวันนี้ นายก อบต.ติดภารกิจ จึงมอบให้ดิฉันมาเข้าร่วมประชุม และเสนอขอโอนเงินงบประมาณรายจ่ายในหมวดค่าครุภัณฑ์ที่ดินและสิ่งก่อสร้าง โครงการก่อสร้างถนนคอนกรีตเสริมเหล็ก หมู่ที่ ๖ ตั้งแต่ถนน คสล.เดิม นานางประทุม เพชรสำโรง ถึงสามแยกนานายยัง ชาติสำโรง ขนาดกว้าง ๕ เมตร ยาว ๑๘๒ เมตร หนา ๐.๑๕ เมตร ตั้งไว้ ๔๙๙,๖๐๐ บาท ขอโอนไปตั้งจ่ายเป็นรายการใหม่ ตั้งจ่ายในหมวดเงินอุดหนุน ประเภทรายจ่าย เงินอุดหนุนส่วนราชการ ให้การไฟฟ้าส่วนภูมิภาค(PEA)สาขาอำเภอนาดี โครงการขยายเขตไฟฟ้าแรงต่ำ หมู่ที่ ๖ ตั้งไว้ ๓๑๒,๑๓๓.๙๘ บาท เพื่อจ่ายเป็นค่าก่อสร้างขยายเขตระบบจำหน่ายแรงต่ำ บริเวณ หมู่ ๖ บ้านวังขอนแดง ตำบลบุพราหมณ์ อำเภอนาดี จังหวัดปราจีนบุรี คงเหลืองบประมาณหลังโอนในโครงการก่อสร้างถนนคอนกรีตเสริมเหล็ก หมู่ที่ ๖ บ้านวังขอนแดง ตั้งแต่ถนน คสล.เดิม นานางประทุม เพชรสำโรง ออกไปทางสามแยกที่นานายยัง ชาติสำโรง ขนาดกว้าง ๕ เมตร ยาว ๖๘ เมตร หนา ๐.๑๕ เมตร ตั้งไว้ ๑๘๕,๔๖๖.๐๒ บาท

มติที่ประชุม ที่ประชุมได้ร่วมกันพิจารณาพอสมควรแล้วจึงมีมติอนุมัติเป็นเอกฉันท์

นายดาว ช่อทองสุวรรณ์ เรียนประธานสภาฯรองนายก อบตฯ เลขานุการนายกฯ สมาชิกสภาฯ และผู้เข้าร่วมประชุมทุกท่าน ผมสมาชิกสภาฯ หมู่ที่ ๖ ขอขอบคุณทุกท่านและภูมิใจที่ประชุมได้เล็งเห็นถึงความจำเป็น ความเดือดร้อนของชาวบ้านหมู่ที่ ๖ ซึ่งปัจจุบันนี้ไฟฟ้าถือเป็นปัจจัยที่สำคัญอย่างยิ่งที่จำเป็นจะต้องใช้ในชีวิตประจำวันในเกือบทุกกิจกรรมของการดำเนินชีวิต และไฟฟ้าได้กำหนดยืนราคา ๖ เดือน นับตั้งแต่วันที่ ๒๖ สิงหาคม ๒๕๖๒

ประธานสภาฯ เรียน ท่านรองนายก อบตฯ เลขานุการนายกฯ สมาชิกสภาฯ และผู้เข้าร่วมประชุมทุกท่าน ผมขอขอบคุณทุกท่านแทนชาวบ้านหมู่ที่ ๖ ด้วย ทุกเรื่องราวที่เกิดความเดือดร้อนขึ้นถ้าพวกเราได้มาพูดคุยหาทางแก้ปัญหาด้วยกันทุกปัญหาก็จะแก้ไขได้ง่ายแต่ถ้าเราไม่มาคุยกันปัญหาไม่ได้รับการแก้ไขความเดือดร้อนที่สุดก็จะไปตกกับชาวบ้าน จึงอยากให้พวกเราพูดคุยกัน

มติที่ประชุม รับทราบ

**ระเบียบวาระที่ ๖ เรื่องอื่นๆ**

ประธานสภาฯ ในวาระนี้ที่ประชุมมีเรื่องอะไรที่จะเสนออีกหรือไม่ถ้าไม่มี ผมขอขอบคุณทุกท่านที่มาร่วมประชุมวันนี้ และได้เวลาอันสมควรแล้วผมขอปิดประชุม

 ปิดประชุมเวลา ๑๑.๑๕ น.

 ส.ต.ท.

 (เดชา วรรณมร)

 เลขานุการสภาองค์การบริหารส่วนตำบลบุพราหมณ์/ผู้บันทึกรายงานการประชุม

 (นายเสนอ เจริญราษฎร์) ประธานคณะกรรมการตรวจรายงานการประชุม

 (นายดาว ช่อทองสุวรรณ์) คณะกรรมการตรวจรายงานการประชุม

 (นายสวงค์ ฉิมกิ่ง) เลขานุการคณะกรรมการตรวจรายงานการประชุม

 (นายฉลอง แย้มจันทึก)

 ประธานสภาองค์การบริหารส่วนตำบลบุพราหมณ์